da da da da da da da da da da da nb nb da da de da da da nb nb da de nb da da da nb nb da da es da da da nb nb da da da da nb nb da da da da nb nb da da da da da nb nb da de fr da da nb nb da da da da da da nb nb da da da da da da da fr nb nb da da da da da da da da nb nb da de da da da da da da da da da da nb nb da da da da da da da da de da nb nb da da da da da da da nb nb da da da da da da nb nb da de nb da da da da da da da da nb nb da da da da da da da nb nb da da nn da da da da nb nb da da da da da da nb nb da da sv da da da da da da da da da nb nb da de da da da da da nb nb da de da da da da da da nb nb da da nb da da da nb nb da da da da da da da da da da da da da es nb nb da de sv da da da nb nb da de en da da da da nb nb da da da da da da da da da da da da nb nb da da da da da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da en en da cs de nb es da da da fr da da da da da da da nb da nn da sv da da da nb da sv en da da da cs cs cs da da de da cs da cs cs da da da da cs da de es cs da da da cs da de cs cs cs de de de cs da da da cs da de da da cs da da de en da da da en da da da da cs da da de da da da da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
onsdag den 1. september 2021
Et farvel (og måske på gensyn)
På årets første efterårsdag kommer dagens indlæg til et farvel for nu. Jeg har efter mange (lange og grundige) overvejelser besluttet at stoppe med at blogge. Jeg har længe synes, at tiden var moden. Og efter 11½ år som blogger er det måske på tide at trække stikket...
Måske er tiden endda løbet lidt fra denne form for medie. Jeg savner 'de gode gamle dage', hvor blog-fællesskabet var stort og noget håndgribeligt. Det har været under ændring længe, men jeg har stædigt holdt ved bloggen, da jeg (stadig) godt kan lide at dele stort og småt.
Jeg kan dog mærke, at det med at dele 'stort' ikke længere er så påtrængende. Ej heller har jeg lyst til at dele så meget fra privatlivet. Endvidere er mine børn nu så store, at jeg ikke længere brug for den ventil, som bloggen var engang.
På mange måder er jeg jo selv på vej ind i livets efterår - eller godt på vej. Jeg føler, at 40'erne er et godt sted for mig. Jeg har mere tid end nogensinde til mig selv. Jeg kan gøre en del af det, som jeg har lyst til at lave. Jeg oplever en større ro og en vilje til at sortere i alt det, som ikke giver mig energi (også arrangementer og personer).
Jeg har i år trukket mig en del fra sociale medier generelt. Jeg deler knap så meget og har måske et større behov for at være 'privat'. Måske vil jeg savne at blogge og så vender jeg måske tilbage. Under alle omstændigheder så forbliver bloggen lige her for nu. Jeg laver bare ikke nye indlæg (og jeg har heller ikke opsagt mit domæne).
TAK for mange gode, sjove og lærerige år med jer læsere her på bloggen. Det er en smule vemodigt at skrive dette indlæg, men jeg føler, tiden er moden nu og jeg skal en anden vej end herinde.
PS. Jeg fortsætter på Instagram på min profil @birgitte_b
Indsendt af Birgitte B kl. 16.36 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Livet i almindelighed, Vestegnen
tirsdag den 31. august 2021
August - du har været hård og til tider uendelig lang. Regnfyldt og kold og ikke den bedste reklame for dansk sommer!
Men lige som jeg har allermest opgivet, så viser du alligevel lidt klasse og giver mig en aftenhimmel som nedenstående.
I morgen venter efteråret og der er kun fire måneder tilbage af 2021.
Indsendt af Birgitte B kl. 16.05 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Efterår, Livet i almindelighed, Sommer
mandag den 30. august 2021
I hvert fald i denne uge. Det er stadig dejligt at svømme og vi kommer så tilpas sent på eftermiddagen, at der ikke er overrendt.
I sidste uge fik jeg lidt bageglæde tilbage og bagte en plade boller. Nogle kom i fryseren og det er dejligt at tænke på, at morgenmaden i denne uge nemt kan klares med en hjemmebagt bolle.
Og så er vi næsten kommet til enden med de hjemmegroede tomater. Der er flere tomater på planterne, men jeg tvivler på, at de alle når at få farve inden sæsonen slutter. Efteråret er på vej...
Indsendt af Birgitte B kl. 16.30 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hausfrau, Hverdag, Livet i almindelighed
søndag den 29. august 2021
I denne weekend har min far holdt sin 70-års fødselsdag. Og vi har hjulpet med borddækning, indkøb, opsætning mv. Festen var i går og i dag er derfor (også) gået med oprydning og vask af duge.
Nu kigger solen frem og mit tørre-tøj er sat ud på altanen. Jeg er helt husmoder-agtigt ved at koge en hamburgerryg til aftensmaden.
I morgen kommer hverdagen tilbage for fuld skrue, men der er lagt planer for gode ting i ugens løb. Rigtig god søndag derude...
Indsendt af Birgitte B kl. 15.44 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Hausfrau, Livet i almindelighed, Weekend
lørdag den 28. august 2021
Det er en lidt turbulent tid. Og så regner det her på Vestegnen. Som i virkelig meget. Jeg er egentlig ret nem at stille tilfreds, bare ikke når der er heldagsregn i sigte. Jeg bliver irritabel, fordi jeg ikke kan komme ud, som jeg plejer. Og det sagt, så ved jeg godt, at jeg bare kan tage regntøj på. Men glæden ved turen er ikke helt den samme. Langt fra. Jeg håber, næste uge bliver god og regnfri!
Indsendt af Birgitte B kl. 10.05 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Sommer, Weekend
torsdag den 26. august 2021
Nogle gange er hverdagen bare nødt til at blive lidt mindre hverdags-agtig. For nogle dage kræver det bare lidt ekstra at komme igennem. Med skolestart og al andet, så er det godt, at man kan så sushi.
Indsendt af Birgitte B kl. 17.32 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Hverdag, Livet i almindelighed
tirsdag den 24. august 2021
Ud over mit farvel til jobbet på Lokalavisen, så sker der flere andre store ting i mit liv i denne periode. Min ældste søn flytter hjemmefra og min yngste søn er begyndt i gymnasiet. Samtidig har vi en del sygdom og (desværre også) dødsfald i de nærmeste kredse.
Det er alt sammen en del af livet og jeg er på ingen måde i panik over tingenes tilstand, omend en del trist. Men det hele - både godt og ondt - tærer en del på kræfterne og overskuddet er ikke helt, som det kunne være...
Indsendt af Birgitte B kl. 15.47 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Hverdag, Livet i almindelighed
mandag den 23. august 2021
Hvor har denne weekend været skøn vejrmæssigt! Solen har været varm og himlen er blå. Det har jo ikke rigtig været normalen for årets august måned, så det er med at nyde det.
I dag var en kold morgen og skyerne var de flotteste former og mønstre. Solen skulle gerne skinne hele dagen og jeg glæder mig, for min veninde og jeg skal gå tur her til eftermiddag.
Indsendt af Birgitte B kl. 15.32 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed, Sommer, Veninde
søndag den 22. august 2021
Søndag når det er bedst! I dag har jeg nydt sensommeren til fulde med både cykeltur, løbetur og en gå-tur, hvor manden og jeg plukkede brombær i skoven.
Og jeg har været i Albertslund og få den lækreste brunch med hindbær milkshake 'on te side'.
Det gælder om at nyde solen og den blå himmel, mens den er her - og det føler jeg virkelig, at jeg har gjort. Håber I også har haft en skøn søndag...
Indsendt af Birgitte B kl. 19.35 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Mad, Manden, Sommer, Vestegnen, Weekend
onsdag den 18. august 2021
Det går godt med at svømme. Jeg har fundet ud af, hvordan det fungerer med mit ur. Så nu kan jeg også måle antal baner og aktivitet, når jeg svømmer.
Jeg har desuden købt ny badedragt. Den badedragt jeg havde, er sådan en fra H&M, som er mere til ferie/strandbrug. Den nye badedragt er en (rigtig) svømmedragt.
Betyder det noget, tænker man måske? Ja for sådan én som mig, der har svømmet i barn- og ungdom, så betyder en rigtig badedragt noget. Den bliver ikke påvirket/slidt af klorvandet og tørrer på nul komma fem. Det er skønt at svømme med det rigtige udstyr.
Jeg ville også gerne svømme/dyppe i havet, men for tiden er programmet bare så stramt, at det ikke kan lade sig gøre. Så jeg hopper i bassinet i den lokale svømmehal og nyder vand og motion på samme tid.
Indsendt af Birgitte B kl. 15.49 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed, Sommer
tirsdag den 17. august 2021
Lidt mad fra juli og august
Uden mad og drikke, duer helten ikke... Og jeg er virkelig en person, som kan have svært ved at behovsudsætte, når det kommer til mad. Jeg bliver en smule 'hangry' til tider. Især hvis jeg er usikker på, hvornår jeg får mad næste gang...
Nå, men her er lidt af de dejlige ting, som jeg har spist det sidste stykke tid. Hjemme i hverdagen har jeg lavet en omgang stegte ris med kylling og rejer. Jeg elsker, at man nu kan få kogte ris klar til brug. Det passer helt fint i sådan en omgang og jeg slipper for det ekstra besvær og opvask ved at skulle koge ris selv.
Jeg har desuden været heldig og haft aftaler ude i byen et par gange og fået de lækreste retter. Jeg er blevet svært glad for Cæsar salat - en ret jeg ellers før i tiden ikke havde så meget fidus til. Men mange steder har de peppet den traditionelle ret lidt op og det smager helt godt.
Den lokale café i nabobyen stod for en super lækker brunch tallerken - dog med alt for meget mad. Øj, det smagte godt og jeg var total proppet i flere timer efter.
Det blev også i hverdagen at jeg fik bagt igen til mine kollegaer og familien. En stor omgang snegle i fad. De fik lige en omgang glasur efter og så var de perfekte til den lange torsdag på jobbet.
Indsendt af Birgitte B kl. 16.13 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Familie, Hausfrau, Hverdag, Livet i almindelighed, Mad, Sommer
mandag den 16. august 2021
Farvel og tak til Lokalavisen
I slutningen af juli fik jeg en mail om, at omstruktureringer på Lokalavisen betød, at jeg ikke længere skulle levere indlæg til dem. Der bliver fremadrettet ikke nogen lokalavis Vestegnen - og derfor gav det heller ikke mening med indlæg om 'Livet på Vestegnen'. Mit sidste indlæg er derfor kun online, da den trykte avis allerede er ophørt som husstandsomdelt. Du kan læse indlægget nedenfor.
Jeg har skrevet for lokalavisen siden maj 2014 - altså lidt over 7 år. Og jeg indrømmer gerne, at jeg har været lidt ramt af 7-års krisen. Eller - det har nogle gange været sådan, at jeg havde allermest travlt og også skulle finde på emner til indlæggene. Derfor gik jeg også fra indlæg hver 14. dag til hver 3. uge. Jeg har været virkelig glad for at skrive til avisen, men har på det seneste også tænkt meget over, om det skulle fortsætte i 2022. Nu blev beslutningen taget for mig og jeg kan derfor se frem til en hverdag uden de deadlines. Og det er egentlig helt ok...
Det sidste indlæg handler om at vende tilbage efter sommerferien og da det ikke var den slutning, jeg havde planlagt (eller ville have skrevet som sidste indlæg, havde jeg vidst det på forhånd), så takker jeg af her i stedet. 7 gode år og mange sjove og pudsige oplevelser rigere. Tak til læserne og alle dem, der har gidet kommentere og skrive til mig på mails mv. Det har været en skøn tid. Nu venter nye oplevelser på Vestegnen!
Velkommen tilbage fra sommerferie. Jeg har haft en dejlig én af slagsen og jeg tænker, at det danske sommervejr sådan helt overordnet ikke har været alt for slemt. Bevares, det kunne godt have været bedre, men alt i alt en helt ok sommer vejrmæssigt.
Jeg har været så heldig at være i sommerhus i to uger i Odsherred, som jeg holder meget af. Jeg holdt tidlig ferie, så jeg kom hjem til en meget tom Vestegn, der absolut var helt nede i ferie-gear. Faktisk kom jeg hjem til en rimelig død by. Helt i modsætning til sommerlandet, jeg havde forladt, hvor der var fyldt med gæster og liv. Herhjemme var meget stille, især fordi mange af de lokale butikker havde ferielukket.
Det tog også lidt tid at vænne sig fra stilheden i sommerlandet til Vestegnen, hvor der altid er lidt liv og lyd døgnet rundt. Her er ingen rådyr i haven. Til gengæld så jeg en stor rotte løbe over gaden. Og her er lyst om natten, modsat det store bælgmørke i sommerhuset. Selv i tiden med de lyse nætter, så er der mørkt om natten i sommerhuset. Helt modsat er det hjemme på Vestegnen med gadelys og mange lys fra huse og lejligheder, skilte og butikker.
Min løbetur føltes til gengæld uendelig meget lettere, da jeg forlod sommerlandet med høje bakker og kuperet terræn. Her på Vestegnen er der (dejlig) fladt, men også masser af asfalt og fortove. Farvel til usikkerheden med at løbe på vejen og til grus og sten i skoene. Og heldigvis blev det også en glædeligt gensyn med min cykel, som ikke kom med i sommerhus, men nu er i gang igen på vores mange cykelstier.
Stranden og et dyp i havet har været flittigt brugt både i sommerhus og på Vestegnen. Jeg er simpelthen vild med at afslutte en varm dag med en kølig svømmetur. Det er noget nær det bedste jeg ved om sommeren - at vi har stranden så tæt på her på Vestegnen.
Ellers håber jeg, at I alle har haft en skøn sommer. Om I har været hjemme på Vestegnen eller ude eller en kombination af begge dele. Må jeres sommer have været fyldt med de bedste ting - masser af is, grillmad, strandture, sol og en god portion afslapningsferie. Til alle jer, der stadig har ferie i vente, så ønsker jeg en rigtig god ferie (selv om jeg er ret misundelig på alle, som stadig har sol og sommer til gode).
Indsendt af Birgitte B kl. 16.27 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Livet i almindelighed, Sommer, Vestegnen
fredag den 13. august 2021
Tre bøger læst hen over sommeren
Ud over de 'faste' bøger jeg læser, så har jeg denne sommer læst tre små (lidt faglitterære) bøger - de var i hvert fald ikke skønlitteratur. Engang imellem så skal der være plads til andet end krimi og store romaner.
"Vi havde en fest på arbejdet, men så kom Preben"
En god, men lidt tung faglig bog om alle 'brokkehovederne' og 'nej-hattene' på ens arbejdsplads. Der er mange (videnskabelige) beskrivelser af, hvad der sker inde i én, når man møder 'Preben' og de forskellige reaktionsmønstre og handlemåder. Den er fint krydret med eksempler, men jeg synes, den var lidt tung at komme igennem.
"Jeg slukker nu! - få et sundt forhold til din telefon"
Bogen bærer en del præg af, at den både er amerikansk og har nogle år på bagen. Det gør den ikke mindre relevant, men de eksempler på apps mv., som skal hjælpe dig, er allerede overhalet indenom af andre ting. Ellers en god og brugbar (og lidt skræmmende) bog om afhængighed og hvordan man kan få vælge en mindre skærmtid.
"Slug kamelen - der kommer flere"
Denne vil jeg varmt anbefale til alle skilsmisseforældre eller pårørende til sådanne. Den er god og overskuelig og skrevet med udgangspunkt i forfatterne. Der er dog rigelig eksempler, som jeg vil sige, at alle kan relatere til.
Indsendt af Birgitte B kl. 14.10 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Familie, Livet i almindelighed, Sommer
onsdag den 11. august 2021
Mindre bad og vask
Efter Corona og hjemsendelsen har jeg fået en del nye (gode) vaner klimamæssigt. Jeg bader mindre og jeg vasker mit tøj (endnu) mindre.
Tøjet er jeg blevet meget bedre til bare at lufte og så bruge igen, hvis det ikke lugter eller er snavset. Det har faktisk betydet, at jeg har en maskine mindre vask på en måned. Og meget tøj vasker jeg på lave temperaturer.
Jeg klarer meget med etagevask og vaskeklud, selv om jeg i begyndelsen havde det meget underligt med ikke at bade hver dag. Især det med badet kan jeg mærke, at andre i min omgangskreds også har taget til sig. Måske er det også bare noget, der kommer med alderen for min generation?
Ikke-snavsede tæer, men bare farvet af solen.
Indsendt af Birgitte B kl. 16.56 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hausfrau, Livet i almindelighed
tirsdag den 10. august 2021
Svømning og en god film
Min weekend har været lang og nogenlunde regnfri. Jeg har ikke sovet længe nogle af dagene. Faktisk har jeg været oppe før kl. 8 begge dage. Det har været rart at opretholde nogenlunde samme rytme som i hverdagene. Så det håber jeg, kan blive en god vane fremover.
Jeg så en virkelig god film søndag - Shorta - meget overraskende. Og det er sjovt, at den er filmet steder på Vestegnen, hvor jeg ofte kommer. Den er god til at beskrive tingene fra begge synspunkter og belyse, at alting ikke kun er sort/hvid.
Jeg har også været i svømmehallen. Efter mange års tilløb har jeg endelig fået mod (og et skub) til at svømme igen. Da jeg var barn og ung svømmede jeg i den lokale klub og har derefter svømmet on/off. Dog har jeg ikke svømmet fast, siden jeg fik min yngste. Nu har jeg købt et 30 dages armbånd og allerede været afsted to gange. Jeg slår ingen rekorder, men det er skønt at være tilbage i vandet.
Indsendt af Birgitte B kl. 16.12 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Sommer, Weekend
mandag den 9. august 2021
Bog nr. 25 - Te Vanishing Half
Det er en rigtig god bog med mange gode temaer. Den kommer omkring både familie og dens betydning i forhold til søskende og andre relationer.
Desuden er der et gennemgående tema omkring sort/hvid i forbindelse med race. Bogen spænder mellem 1950'er og op til 1990'erne og udviklingen af samfundets iboende racisme er slående.
Køn og identitet er også beskrevet på flere forskellige måder i bogen og faktisk ret godt vinklet. Beskrivelserne om at blive en anden kan være lidt lange, men det tjener bogen godt, at tempoet ikke er højt.
Fortiden og dens betydning for fremtiden spiller ind for alle hovedpersonerne, samtidig med at bogen er et portræt af USA's samfund.
Handlingen er ret simpel. Tvillingesøstre løber hjemmefra efter en noget traumatisk barndom og skilles derefter. Flere år senere mødes de igen, men ikke før deres respektive døtre har mødtes. Det hele besværes af de forskellige 'farver', som de enkelte personer har - eller ikke har.
Fortælleren skifter mellem tvillingerne og deres døtre og hvert årti (og fortiden) har forskellige vinkler efter de forskellige fortællere.
På dansk hedder bogen "Det der skiller os". Jeg kan varmt anbefale den.
Læs også mere om bogens handling her.
Indsendt af Birgitte B kl. 16.17 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed, Sommer
fredag den 6. august 2021
Min kollega er fløjet på ferie på Malta. To uger i varmen og ved en pool. Jeg under hende det meget.
Lige nu har jeg selv udsigt til en regnfuld weekend og de to ting tilsammen trykker på den slumrende rejsetrang.
Sidst jeg var afsted udenlands (ud over turen til Malmø) var i februar 2020, hvor jeg var på skiferie. Jeg var sydpå i sommeren 2019.
Så nu længes jeg lidt efter udlandet, selv om jeg ikke gider mundbind og skiftende restriktioner i udlandet. Så det bliver ved drømmene, indtil verden igen er mere stabil.
Indsendt af Birgitte B kl. 15.02 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Livet i almindelighed, Sommer, Weekend
torsdag den 5. august 2021
Tivoli på en fredag
I fredags tog manden og jeg tidligt fri. Turen gik til København, hvor vi skulle bruge vores Tivoli kort. Det blev en skøn dag mellem bygerne. Og hen på aftenen blev det faktisk helt godt vejr.
Vi spiste en meget sen frokost i Tivoli Food Hall og derefter en kæmpe Bubble Waffle på Ismejeriet. Det var virkelig for meget af det gode med den is, så ingen af os kunne spise aftensmad.
Det føles meget "normalt" at kunne tage toget ind til København og gå i Tivoli på sådan en hverdags-fredag. De sidste restriktioner fra Corona er mundbind i toget ved ind/udstigning og fremvisning af Corona-pas i Tivoli.
Jeg håber på en god varm august uden for meget regn, så der kan blive flere skønne ture i Tivoli.
Indsendt af Birgitte B kl. 18.44 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Manden, Sommer, Weekend
onsdag den 4. august 2021
I dag er det to uger siden, jeg kom tilbage på jobbet efter sommerferie. I morgen går min ene kollega på ferie. Der er mange kollegaer, der holder ferie stadig, men nogle kom tilbage i mandags. Sådan er hver sommer på kontoret med skift hver uge.
Jeg har nydt godt af den bløde opstart på en onsdag, så jeg overvejer om det ikke også skal være sådan fremover. I det hele taget har jeg mange tanker om mine fremtidige sommerferier, da mine børn nu er store og ikke nødvendigvis holder tre ugers ferie med mig.
De to uger har betydet en tilbagevenden til hverdagen. En hverdag uden børn godt nok, da de holder ferie med deres far eller arbejder. Så alt i alt har det været en stille opstart efter ferie i år.
Indsendt af Birgitte B kl. 15.30 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Børn, Familie, Ferie, Hverdag, Livet i almindelighed
tirsdag den 3. august 2021
God mad i Malmø
I forlængelse af dette indlæg, så vil jeg her fortælle lidt om, hvad / hvor vi spiste i Malmø*.
Faste læsere af bloggen vil måske huske, at vi stort set altid spiser aftensmad på Mando's. I år gjorde vi ikke! Vi snuppede en frokost der i stedet. Min mand fik Plankebøf og jeg fik salat med rejer. Som altid var det et godt måltid og der var ikke for mange mennesker, fordi vi kom til sen frokost.
Meget af tiden i Malmø går med at drikke kaffe og her kan jeg varmt anbefale Waynes Coffee, hvor vi faktisk også har spist frokost nogle gange. Ellers skal man ikke snyde sig selv for et besøg på et af de mange konditorier, som ligger i Malmø.
Vores personlige favorit er Konditori Hollandia. De har de lækreste kager, som kan måle sig med La Glace, hvis du spørger mig. Prisen er lidt høj, men jeg lover, du bliver ikke skuffet over udvalget eller smagen på kagerne.
Vi tog et glas vin på vinbaren Gustavino nær hotellet om aftenen. Og det var virkelig et hit. Hyggeligt sted med god betjening og stort udvalg af vin i glas plus mulighed for snacks og lette retter. Vi fik kun drikkevarer, men det jeg kunne se på de andre borde så virkelig lækkert ud.
Aftensmaden blev af den lette slags (ikke kaloriemæssigt, men gourmetmæssigt), da vi ikke kunne få bord hos La Roche. Vi har spist der før og det er også en lille perle med rigtig gode tapas. Vi endte derfor hos Surf Shack, hvor vi forspiste os i snaskede burgere og en voldsom milkshake.
Søndag fik vi morgenmad på hotellet, så frokosten skulle ikke være overdådig. Vi endte med at få en poke bowl hos Hawaii Poke. Ej, hvor var det lækkert. Jeg fik edamame hummus i min ret og det var så sindsygt lækkert. Det kunne jeg godt forestille mig at lave derhjemme også.
Endelig så tog jeg 'fika' med hjem til Vestegnen. På stationen har St. Jacobs Stenugnsbageri åbnet et lille brødudsalg, som jeg næsten tømte. Jeg fik både en vanilje snurre, kardemomme snurre og en kanelsnurre. Ej, de var sindssygt gode og jeg kan helt klart anbefale at købe noget derfra, hvis man er i Malmø (de har flere butikker rundt i byen).
*Alle anbefalinger i dette indlæg er mine egne. Der er ingen reklame i nogle af dem.
Indsendt af Birgitte B kl. 16.54 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Livet i almindelighed, Mad, Manden, Weekend
mandag den 2. august 2021
Lidt om juli måned
Jeg synes, at juli måned gik både stærkt og uendelig langsom på én og samme tid. Selvfølgelig var måneden præget af ferie og opstart på job og weekender med afslapning. Juli var både varme og sol, men også skybrud, regn og blæst.
Jeg har hele ferien haft en ugidelighed over at lave store måltider eller bage. I sommerhuset er der kun et mikrokøkken, som ikke indbyder til stor kogekunst. Og varme dage er heller ikke der, hvor jeg har lyst til at bruge flere timer i køkkenet. Så nu prøver jeg lidt at komme på sporet igen. Jeg bagte nogle cookies onsdag aften til den lange arbejdstorsdag og fik formået at lave 'rigtig' aftensmad onsdag og lørdag (selv om det blot var rester fra fryser/køleskab begge gange).
Jeg har sovet i stuen nogle nætter i juli, fordi det har været alt for varmt i lejligheden. Nu er det heldigvis lidt bedre varmemæssigt - og det er også dejligt på løbeturene, at man ikke har sådan en mur af varme.
I august er alting næsten tilbage til normal. Jeg kan møde ind på kontoret hver dag og selv for min yngste søn nærmer hverdagen sig efter en lang sommerferie. En hverdag som vil være helt ny for os alle, for der sker en del omvæltninger for os for tiden.
Indsendt af Birgitte B kl. 16.08 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Ferie, Hverdag, Livet i almindelighed, Mad, Sommer, Weekend
fredag den 30. juli 2021
Sidste weekend føles som lang tid siden, men heldigvis er det jo fredag i dag og en ny weekend kan begynde!
Det er lang tid siden manden og jeg sidst var i Malmø. Jul 2019 var det. Før Corona lukkede hele verden. Men nu er Sverige grøn (i UVM rejsevejledningen), så en traditionel sommertur kunne bookes med meget kort varsel.
Vi brugte lørdagen inde i byen med shopping og sightseeing og god mad både frokost og aften. Vi nød varmen og solskin og stemningen i byen.
Søndag gik vi en lang tur gennem slotshaven og ud til stranden og ind til byen igen. Vi fik en super lækker frokost, inden vi tog hjem til Vestegnen igen.
Vi har mange stam-steder, som vi besøger i Malmø. Denne gang fik vi besøgt nogle nye steder, som også var rigtig dejlige. Så måske skal vi til at overveje to overnatninger, i stedet for én, på vores næste besøg i Malmø.
Indsendt af Birgitte B kl. 14.50 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Livet i almindelighed, Manden, Shopping, Sommer, Weekend
onsdag den 28. juli 2021
Bog nr. 24 - Opløst
En fin ferie-krimi på bare lidt over 300 sider. Og selv om jeg gættede morderen allerede på side 80, så gættede jeg ikke plottet før næsten til sidst. Desuden har bogen en lidt overraskende slutning.
Der er mange personer i bogen og det gør, at man ikke rigtig kommer ned under huden på dem (der er simpelthen ikke plads i bogen). Og flere episoder fra fortiden bliver der skøjtet lidt let hen over.
Bogen har fået ufattelig meget ros, men jeg vil sige, at jeg har læst bedre. Det er hverken verdensklasse krimi eller plot, men en god, enkel og ret spændende handling, som ikke gør nogen fortræd.
Indsendt af Birgitte B kl. 16.58 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
tirsdag den 27. juli 2021
Produkter til farvet sommerhår
I samarbejde med @Wella Nordic og @Buzzador
Jeg har længe farvet mit hår. Måske de sidste 20 år. I hvert fald.
Min hårfarve som barn var blond. Som teenager blev det mere leverpostejsfarvet og derfor har jeg i mange år valgt at få håret farvet eller afbleget.
Inden sidste Corona nedlukning havde jeg fået det bleget og mit hår var derfor temmelig slidt. Jeg kunne ikke komme til frisør og der kom en kæmpe udgroning/udvoksning. Jeg valgte at få klippet al det slidte afblegning af, da frisøren åbnede igen og endte med meget kort (pixie) hår.
Efter et stykke tid ville jeg gerne have det opfrisket, men ikke mere afblegning (indtil jeg ombestemmer mig igen). Så jeg fik en blond toning, der ligger tæt på min egen hårfarve, men stadig giver lidt friskhed og glans til håret.
Da jeg er meget udenfor, så bliver mit hår hurtigt temmelig bleget af solen. Sol, hårvask og saltvand - det slider alt sammen på farven. Derfor er det lidt heldigt, at jeg har fået lov til at teste Wella ColorMotion+ for Buzzador.
Produkterne hjælper farvet hår med at holde på farven og give glans og smidighed til håret. Jeg har helt kort hår, men synes alligevel, at de har hjulpet. Både shampoo og conditioner har helt sikker været med til at beholde min farve og gjort, at håret ikke er brudt helt sammen under farve, sol og saltvand.
Jeg har mange gange før købt shampoo hos frisøren, da jeg synes produkterne er en tand bedre til mit hår end shampoo fra supermarkedet. Det her sæt er meget tæt på frisørprodukter i effekt og lækkerhed. Så anbefaling herfra!
Produkterne er sendt til mig til test, men anmeldelsen er min egen mening.
Læs også den fine anmeldelse af produkterne hos Helt ude Vestpå.
Indsendt af Birgitte B kl. 16.43 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Hausfrau, Livet i almindelighed, Sommer, Test
mandag den 26. juli 2021
Solen skinner stadig på Vestegnen og vi har (endnu) ikke fået regn. Det er varmt og jeg skal snart ud og løbe.
Jeg har taget hul på min første hele arbejdsuge. Der er stadig mange på ferie, så stemningen på kontoret er knap så hektisk.
Det er også en uge, der er fyldt godt op med aftaler efter arbejde. Måske der også bliver tid til at tage hul på en ny bog.
Indsendt af Birgitte B kl. 16.19 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hverdag, Livet i almindelighed, Sommer
fredag den 23. juli 2021
Bog nr. 23 - Te most fun we ever had
Denne bog er virkelig en perle. Jeg håber, den bliver oversat til dansk. Den minder mig om bøger af John Irving. De lidt mere end 500 sider var for mig ikke for meget.
'The most fun we ever had' er en familie saga/drama af de bedre. Handlingen og fortæller springer mellem nutid og fortid og de mange karakterer i familien. For familiens er omdrejningspunktet for hele bogen.
Marilyn og David får sammen fire meget forskellige døtre, men de har også hinanden på godt og ondt. Deres kærlighed til hinanden står igennem meget og er det, som holder dem oppe gennem livet. Bogen beskriver fint døtrenes individuelle kampe og kærlighed til hinanden, men også konkurrencen mellem dem og det altid at føle, at man skal leve op til nogen/noget.
Livet giver mange slag og udfordringer for familien, men også mange fine nedslagspunkter i livets kriser og hvordan man kommer igennem. Både selv, men også som familie. En stor anbefaling herfra.
Indsendt af Birgitte B kl. 14.41 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed, Sommer
onsdag den 21. juli 2021
Her er et tilbage-kig på de sidste mange ugers hjemmearbejde (som slutter endeligt d. 1. august). Det er mest fra juni, måske også lidt fra maj.
Jeg synes selv, at jeg kom godt ind i vanen med at spise god frokost hjemme. Jeg har desuden besluttet, at jeg vil prøve at blive ved med madpakke på arbejdet. Selv om det er varslet, at vores kantine kommer tilbage til normal buffet i september.
Jeg elsker varm mad til frokost og det er skønt, når der er rester fra aftensmaden.
En mad med rugbrød kan det også godt blive til nogle gange. Her er det en rest rejesalat med kaviar og purløg fra altankassen.
En hurtig omgang restemad - grov salat fra dagen før med et par spejlæg, chilisovs, balsamico og hakket peanuts.
Nogle gange er der rester fra køb hos fiskehandleren - og det er så lækkert. Der var intet grønt i køleskabet, så det blev med ristet rugbrød.
Jeg lavede alt for mange af disse pide (opskrift inspireret herfra) og så kunne jeg jo heldigvis spise det til frokost.
En hjemmelavet grovbolle med skaldyrssalat fra fiskehandleren - og hjemmegroet dild på toppen. Det er slet ikke så dårligt heller!
Og da juni jo også betyder jordbær, så fik jeg spist en omgang jordbær med mælk til en frokost.
Indsendt af Birgitte B kl. 16.57 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hausfrau, Hverdag, Livet i almindelighed, Mad
tirsdag den 20. juli 2021
I går og i dag har jeg haft fridag.
Jeg har brugt dagene på at få det sidste rod fra sommerhusferien på plads, fået mit 2. vaccinestik, afleveret en kæmpe stak bøger på biblioteket, spist frokost med mine forældre, vasket dyner og sengetøj, handlet, gået tur og læst i min bog.
Jeg har også fået hjulpet min ældste med noget pakning, været hos kosmetologen og få ordnet bryn og vipper og drukket is-kaffe.
Det har været sådan nogle fine fridage, men i morgen skal jeg tilbage på arbejde (endda på kontoret) - og det bliver nu også rart...
Indsendt af Birgitte B kl. 17.13 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Bøger, Ferie, Hverdag, Livet i almindelighed, Sommer
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Hvem har glæde af opstrammende ultralyd, og hvem har ikke?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Et farvel (og måske på gensyn)
Det regner virkelig meget
Lidt mad fra juli og august
Farvel og tak til Lokalavisen
Tre bøger læst hen over sommeren
Mindre bad og vask
Svømning og en god film
Bog nr. 25 - Te Vanishing Half
Tivoli på en fredag
God mad i Malmø
Lidt om juli måned
Bog nr. 24 - Opløst
Produkter til farvet sommerhår
Bog nr. 23 - Te most fun we ever had
Fantastisk A/S tema. Temadesign af Jason Morrow. Leveret af Blogger.